" डाक्टर वेगास " छोड़ने से पहले, उन्हें एक कम बजट की स्वतंत्र फिल्म "जूनबग" की कहानी मिल गयी थी और उन्होंने एश्ले जौनस्टेन की भूमिका के लिए परीक्षण भी दे दिया था, जोकि एक युवा, प्रसन्न और बातूनी गर्भवती महिला थी। निर्देशक फिल मॉरिसन ने एडम्स को लेने के अपने निर्णय के बारे में कहा; "अनेकों लोगों ने एश्ले को देखा और सोचा, 'यह किस दुःख का प्रदर्शन कर रही है?' मेरे लिए यही तथ्य कि एमी ने इसे उस दृष्टि से नहीं लिया कि 'वह क्या किरदार करने वाली है?' अधिक प्रमुख था।" इसका फिल्मांकन विंस्टन-सलेम, नॉर्थ कैरोलिना में 21 दिनों में हो गया था। इस समय के दौरान, एडम्स तीस वर्ष की हो चुकी थीं और अपने फ़िल्मी कैरियर को लेकर चिंतित थीं: "मैंने सोचा कि शायद मुझे अब न्यू यार्क में रहना चाहिए, शायद मुझे अब कुछ और ही करना चाहिए. यह ऐसा नहीं था जैसे कि मै हार मान रही थी या कोई नाटकीय टिपण्णी कर रही थी। बल्कि मुझे ऐसा लग रहा था जैसे कि यह शायद मेरे लिए उचित नहीं था। "जूनबग" के अनुभव के विषय में वह कहती हैं कि, "यह वास्तव में प्रेरणादायक था। गर्मियों के अंत में मेरे पास कोई काम नहीं था पर मै खुश थी और मुझे गर्व था। मुझे ऐसा लग रहा था जैसे, मेरे इधर उधर घूमने के दिन ख़त्म हो चुके हैं। " जूनबग" का प्रथम प्रदर्शन 2005 के सनडांस फिल्म समारोह में हुआ था और जिसमे एडम्स को अपने अभिनय के लिए विशेष ज्यूरी पुरस्कार भी मिला था।

"द वेडिंग डेट" के सिनेमा घरों में जारी होने के बाद, जिसमे एडम्स ने डेब्रा मेसिंग और डर्मौत मर्लोनी के साथ काम किया था, "जूनबग" को सोनी पिक्चर्स क्लासिक के द्वारा सिनेमा घरों में जारी करवाया गया। "जूनबग" में अपने काम के लिए एडम्स को आलोचनात्मक प्रशंसा मिली;"लॉस एंजेल्स टाइम्स" की कैरिनाचिकैनो ने कहा,"यह भूमिका आसानी से एक हास्य पात्र का रूप ले सकती थी, इसमे एडम्स का अभिनय जटिल व् सूक्ष्म है।" "वैराइटी" के जो लेडन ने टिपण्णी की, "कुछ तो उनके चरित्र की आत्मिक उदारता के कारण, परन्तु ज़्यादातर उनके अपने जादू के कारण ही एडम्स पिक के ऐसे किरदार को आकर्षक रूप से चरित्रित कर पायीं जो अनालोचनात्मक आशावादी है और इतनी व्यवहारिक है कि दूसरे की कमियों को बता सके और साथ ही साथ इतनी प्यारी भी कि जो आलोचना करने के स्थान पर हिम्मत देती हो." उन्हें सर्व श्रेष्ठ सहायक अभिनेत्री के लिए कई पुरस्कार मिले जिसमे नैशनल सोसाइटी ऑफ़ फिल्म क्रिटिक्स अवार्ड और द इन्डिपेनडेंट स्पिरिट अवार्ड शामिल हैं। उन्हें एक स्क्रीन एक्टर्स गिल्ड अवार्ड व् एकेडेमी अवार्ड के लिए भी नामांकित किया गया था। द एकेडेमी ऑफ़ मोशन पिक्चर्स आर्ट एंड साइंसेस ने 2006 में एडम्स को अपना सदस्य बनाने के लिए आमंत्रण दिया। 

हालाँकि "जूनबग" को सीमित दर्शक ही में मिले, लेकिन एडम्स के आलोचनात्मक दृष्टि से प्रशंसनीय अभिनय ने उनके अभिनय कैरियर में लोगों की रूचि जगाने में सहायता की। एडम्स "स्टैंडिंग स्टिल" और "" जैसी फिल्मो में दिखाई पड़ती रहीं और टेलीविज़न श्रंखला "द ऑफिस" में केटी की अतिथि भूमिका भी निभाती रहीं। वाल्ट डिज्नी की फिल्म " अन्डरडॉग" में पॉली प्योरब्रेड के लिए अपनी आवाज़ देने के बाद, एडम्स ने 2007 में डिज्नी की बड़े बजट की एनिमेशन/सजीव- मारधाड़ वाली फिल्म, " इन्चैनटेड" में काम किया। यह फिल्म जिसमे एडम्स के साथ पेट्रिक डेम्पसी, इडिना मेंज़ल, सुसेन सरेंडन और जेम्स मार्सडें हैं, गिसेल के इर्द-गिर्द घूमती है जोकि जबरन अपनी 2D -एनिमेटेड दुनिया से वास्तविक न्यू यार्क शहर में ला दी गयी है। एडम्स, गिसेल के किरदार के लिए परीक्षण देने वाली 300 अभिनेत्रियों में से थीं, लेकिन निर्देशक केविन लिमा ने उन्हें पसंद किया क्यूंकि "वह चरित्र के लिए प्रतिबद्ध थीं और बिना किसी पात्र का मूल्यांकन किये ही उस पात्र के अस्तित्व में खो जाने की उनकी प्रतिभा अतिप्रशंसनीय थी।"

"इन्चैनटेड" व्यासायिक दृष्टि से एक सफल फिल्म थी, इसने विश्व स्तर पर कुल 340 मिलियन डॉलर से भी अधिक का काम किया। उनके अभिनय को आलोचकों की ओर से प्रशंसा मिली, "वैराइटी" के टौड मैककार्थी "इन्चैनटेड" का वर्णन करते हुए कहते हैं कि यह उसी प्रकार एडम्स को एक सितारा बना सकती है जिस प्रकार "मेरी पौपिंस" ने जूली एंड्रयूज़ को सितारा बना दिया था। "शिकागो सन टाइम्स" के रॉजर एबर्ट ने टिपण्णी की कि एडम्स "नई और जीतने का जज्बा रखने वाली हैं", जबकि "द बोस्टन ग्लोब" के वीसली मॉरिस ने कहा "वह शारीरिक भाषा व हास्य के सटीक जोड़ के लिए एक वास्तविक कलाकार की कुशलता का प्रदर्शन करती हैं।" एडम्स को मोशन पिक्चर संगीत या हास्य, के लिए सर्वश्रेष्ठ अभिनेत्री के लिए गोल्डेन ग्लोब अवार्ड में नामांकन, सहायक अभिनेत्री के लिए क्रिटिक्स च्वायस अवार्ड में नामांकन और सर्वश्रेष्ठ अभिनेत्री के लिए सैटर्न अवार्ड मिला। 80 एकेडेमी अवार्ड पर इस फिल्म के दस गानों को सर्वश्रेष्ठ वास्तविक गानों के लिए नामांकन मिला था। ऑस्कर समारोह के दौरान एडम्स ने एक गाना "हैप्पी वर्किंग साँग" का सजीव प्रदर्शन भी दिया था। इसी समारोह में गाना "दैट्ज़ हाउ यू नो" को क्रिस्टिन चेनोवेथ द्वरा गाया गया था, जबकि फिल्म में यह गाना एडम्स ने गाया था। एक साक्षात्कार के दौराम एडम्स ने यह टिपण्णी की कि वह गाना चेनोवेथ के लिए "सर्वोत्तम" था क्यूंकि उन्हें चेनोवेथ के द्वारा "लड़कियों से बातचीत करने के बारे में काफी प्रेरणा मिली थी।"

" इन्चैनटेड " के बाद एडम्स "चार्ली विल्सन्स वार" में टॉम हैंक्स, जूलिया रॉबर्ट्स और फिलिप सीमोर हॉफमैन के साथ आयीं। इस फिल्म में एडम्स बोनी बैक की भूमिका कर रही थीं जोकि शीर्षक चरित्र की प्रशासन सहायिका थी। इस फिल्म के अनुभव के बारे में एडम्स कहती हैं,"यह बहुत मजेदार था।" सिर्फ सेट पर मौजूद रहकर और इन लोगों को देखकर सीखना साथ ही = निर्देशक माइक निकोलस के नेतृत्व में फिलिप सीमोर व टॉम हैंक्स को इतने गज़ब के दृश्य साथ में देते हुए देखना, मेरे लिए यह सब स्कूल जाने जैसा था।"

"इन्चैनटेड" की सफलता से 2007-08 के अवार्ड समारोहों के दौरान एडम्स का मीडिया में भी खूब प्रचार हुआ। इसके साथ ही साथ "एले" और "वैनिटी फेयर" के हॉलीवुड संस्करण में उनका "साक्षात्कार" भी प्रमुख पृष्ठ पर आया, जिसने उन्हें "2008 के 10 नए चहरे", की सूची में स्थान दिया, मार्च 2008 में एडम्स ने "सैटरडे नाईट लाइव" के 33 वें सत्र की 7 वीं कड़ी का संचालन भी किया। इस कड़ी में, उन्होंने कई किरदार निभाए, जिसमे, हेदी क्लम का किरदार भी शामिल था, साथ ही साथ उन्होंने शुरूआती स्वगत भाषण के दौरान "एसऍनएल" के कलाकार सदस्य क्रिस्टन वीग के साथ मूक युद्ध में फिल्म "विकेड" का गाना "वाट इस दिस फीलिंग फ्रॉम" भी गाया.

एडम्स की अगली फिल्म "सनशाइन क्लीनिंग" थी, यह एक स्वतंत्र फिल्म थी जोकि 2007 फ़रवरी से 2007 मार्च तक एल्ब्युकर्क, न्यू मेक्सिको के आसपास फिल्मायी गयी थी। इसमें उन्होंने एक अकेली माँ की भूमिका की है जो अपने बेटे को निजी स्कूल में पढ़ाने का खर्च जुटाने के लिए, अपराध स्थल से सबूत मिटाने का अपना स्वयं का काम करती है। इस फिल्म का पहला प्रदर्शन 2008 सनडांस फिल्म समारोह में, एक बहुप्रतीक्षित शीर्षक के रूप में हुआ था, लेकिन इसे मिलीजुली प्रतिक्रिया ही मिली और यह इतनी शीघ्रता से वितरकों के बीच नहीं बिकी जितनी कि उम्मीद थी। जब इसे मार्च 2009 में सीमित सिनेमा घरों में जारी किया गया तो इसे अच्छी प्रतिक्रिया भी मिली। "सैन फ्रैंसिस्को क्रॉनिकल" के मिक लासेले ने फिल्म को सकारात्मक आलोचना दी और कहा: "वास्तव में सनशाइन के क्लीन ("सनशाइन क्लीनिंग") दिखाई पड़ने का प्रमुख कारण एमी एडम्स के चहरे पर भावों का खेल है।" "द न्यू यार्क टाइम्स" के ऐ.ओ. स्कॉट ने लिखा कि "कभी-कभी यह जो है उससे बेहतर दिखती है" क्यूंकि "मिस जेफ्स ("रेन", "सिल्विया") का कलाकारों के साथ संपर्क और उनके कलाकारों का दल दोनों ही बहुत अच्छा है। इसमें, एमी एडम्स और एमिली ब्लंट दो बहनों की भूमिका कर रही हैं जो साथ में व्यवसाय शुरू करती हैं, दोनों ही जिंदादिली और समर्पण के साथ अपने किरदार को निभाती हैं, जबकि वह किरदार स्वयं में बहुत अर्थपूर्ण नहीं हैं।" एडम्स द्वारा उनके चरित्र के चित्रण के बारे में "द बाल्टीमोर सन" के माइकेल स्रागो कहते हैं,"एडम्स ने अलौकिक स्पर्श युक्त सर्वोत्तम स्पष्टता को प्राप्त किया है।'

निजी जीवन
प्रारंभिक जीवन
2008- से अबतक
2005-2007: महत्त्वपूर्ण सफलता